Document ID: 31994R0935

ΚΑΝΟΝΙΣΜΟΣ (ΕΚ) αριθ. 935/94 ΤΗΣ ΕΠΙΤΡΟΠΗΣ της 27ης Απριλίου 1994 για την τροποποίηση του κανονισμού (ΕΟΚ) αριθ. 845/93 για τον καθορισμό των περιφερειακών βασικών εκτάσεων που εφαρμόζονται στο πλαίσιο του συστήματος ενίσχυσης για τους παραγωγούς ορισμένων αροτραίων καλλιεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος ενίσχυσης για τους παραγωγούς ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 232/94 (2), και ιδίως τα άρθρα 12 και 16,
Εκτιμώντας:
ότι ο κανονισμός (ΕΟΚ) αριθ. 845/93 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3074/93 (4), καθορίζει τις βασικές εκτάσεις που εφαρμόζονται στο πλαίσιο του συστήματος ενίσχυσης για τους παραγωγούς ορισμένων καλλιεργειών- ότι, στη Γερμανία, έχουν οριστεί ξεχωριστές βασικές εκτάσεις για κάθε ομόσπονδο κρατίδιο- ότι η χρήση των ετών αναφοράς 1989, 1990 και 1991 για τον καθορισμό των βασικών εκτάσεων στα νέα ομόσπονδα κρατίδια της Γερμανίας δεν λαμβάνει υπόψη την ιδιαιτερότητα της κατάστασής τους, η οποία οφείλεται στο γεγονός ότι η ενοποίηση της Γερμανίας πραγματοποιήθηκε χωρίς μεταβατική περίοδο- ότι οι βασικές εκτάσεις στα νέα ομόσπονδα κρατίδια χρειάζεται να αποτελέσουν αντικείμενο προσαρμογής-
ότι έχουν μεταβληθεί τα σύνορα των ομόσπονδων κρατιδίων του Βραδενβούργου και του Mecklenburg-Δυτικής Πομερανίας, καθώς επίσης και μεταξύ των ομόσπονδων κρατιδίων του Mecklenburg-Δυτικής Πομερανίας και Κάτω Σαξωνίας- ότι οι βασικές εκτάσεις στα εν λόγω ομόσπονδα κρατίδια θα πρέπει, συνεπώς, να αποτελέσουν αντικείμενο προσαρμογής- ότι είναι αναγκαίο να τροποποιηθούν οι βασικές εκτάσεις που έχουν θεσπιστεί για ορισμένα ομόσπονδα κρατίδια, με ισχύ από το έτος εμπορίας 1993/94-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινής Επιτροπής Διαχείρισης για τα Σιτηρά, τις Λιπαρές Ουσίες και τις Αποξηραμένες Ζωοτροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 845/93, οι αριθμοί που αντιστοιχούν στις περιοχές για τη "Γερμανία", αντικαθίστανται από τους αριθμούς του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από το έτος εμπορίας 1993/94.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 1994.

Labels: 17
19
6